F-117 Nighthawk

F-117 Nighthawk arba F-117 Night Hawk () – pirmasis pasaulyje pilnai pagal stealth technologiją sukurtas veikiantis lėktuvas. Ši technologija daro lėktuvą sunkiai pastebimą radarams – jo radaro skerspjūvis yra gerokai mažesnis nei įprastų lėktuvų. Gamino Lockheed Martin ir Lockheed Skunk Works korporacijos ir priklauso JAV karinėms oro pajėgoms.

F-117 buvo naudotas Jungtinių Valstijų įsiveržimo į Panamą, Persijos įlankos, Kosovo bei 2003 metų Irako karuose.

Oficialus pavadinimas – F-117 Night Hawk, tačiau dažnai naudojamas ir F-117 Nighthawk (sujungta į vieną žodį).

F raidė pavadinime paprastai duodama naikintuvams (pvz., F-14). Šiuolaikinėje karo aviacijoje skirtumas tarp naikintuvų ir naikintuvų bombonešių yra labai nedidelis. Dėl kokių priežasčių taip pavadintas šis lėktuvas, tiksliai nėra žinoma. Panašiai buvo ir su bombonešiu F-111.

Istorija 

Kuriant F-117 Nighthawk prototipu buvo pasirinktas Lockheed Have Blue. Visi pastatyti F-117 buvo F-117A modifikacijos. Kiti Lockheed siūlyti variantai F-117B, F-117N (lėktuvnešiams) ir A/F-117X nebuvo patvirtinti.

Nors pirmąjį skrydį atliko 1981 m. birželio 18 d. bei pradėtas naudoti 1983 m., Pentagonas pirmą kartą oficialiai pripažino, kad F-117 Nighthawk naudojamas JAV KOP tik 1988 m. lapkričio 10 d. Pirmą kartą viešai pademonstruotas 1990 m. balandžio 21 d. Po Persijos įlankos karo 1991 m. dalyvavo Paryžiaus aviacijos parodoje.

Pradžioje visi lėktuvai buvo 4450-joje taktinės aviacijos grupės sudėtyje ir bazavosi Tanopos aviabazėje Nevadoje (JAV). 1991 m. buvo priskirti 37-jai naikintuvų grupei, o 1992 m. prijungti prie 49-sios naikintuvų grupės ir dislokuoti Holloman aviabazėje. Viso buvo trys F-117 Nighthawk eskadrilės: dvi kovinės (Juodoji avis ir Skrajojantys riteriai) ir viena mokomoji (Rėkiantys demonai). 

Pilotai vadino save kodiniu pavadinimu Banditas (). Kiekvienas iš 558 kada nors skridusių šiuo lėktuvu pilotų šalia turėjo ir numerį (pvz., brigados generolo Gregory Feest kodas buvo „Bandit 261“).

Buvo naudojami 55 lėktuvai iš 59 pagamintų). Nors eksploatacijos laikas buvo numatytas iki 2018 m., jau 2006 m. spalio mėn. buvo pranešta apie eksploatavimo nutraukimą. Tais pačiais metais uždaryta ir F-117 Nighthawk pilotų rengimo mokykla. Paskutiniai pilotai mokyklą baigė 2006 m. spalio 13 d.

2008 m. balandžio 22 d. oficialiai jų naudojimas buvo nutrauktas. Juos pakeitė efektyvesnis F-22 Raptor. 

Vieno lėktuvo gamyba 1983 m. kainavo apie 83 milijonus dolerių.

Prarasti lėktuvai 

Per visą F-117 Nighthawk tarnybos laikotarpį avarijose ir kovinėse užduotyse buvo prarasti 7 lėktuvai.
 1982 m. balandžio 20 d. – F-117 Nighthawk (serijos Nr. 80-0785), lakūnas pulkininkas Bob Ridenhauer (Bandit 102). Dėl gamybos klaidų sudužo kilimo metu. Lakūnas nespėjo katapultuotis. Buvo smarkiai sužeistas.
 1986 m. liepos 11 d. – F-117 Nighthawk (serijos Nr. 81-0792), lakūnas majoras Ross Mulhare (Banditas 198). Sudužo šalia Beikersfildo (Kalifornija, JAV) naktinio skridimo metu dėl piloto klaidos (dezorientacija). Pilotas žuvo.
 1992 m. rugpjūčio 4 d. – F-117 Nighthawk (serijos Nr. 85-0801), lakūnas kapitonas John Mills (Banditas 402). Naktinio skridimo metu šalia Holloman aviabazės lėktuvas sprogo ore. Nustatyta priežastis - techninio lėktuvo aptarnavimo personalo klaidos. Lakūnas katapultavosi.
 1995 m. gegužės 9 d.  – F-117 Nighthawk (serijos Nr. 85-0822), lakūnas kapitonas Kenneth Levens (Banditas 461). Sudužo šalia Zuni miesto (Naujoji Meksika, JAV) naktinio skridimo metu dėl piloto klaidos (dezorientacija). Pilotas žuvo.
 1997 m. rugsėjo 14 d. – F-117 Nighthawk (serijos Nr. 81-0793), lakūnas majoras Bryan Knight (Bandit 437). Sudužo įsirėždamas į pastatą aviacijos šventės metu Čespake (Merilandas, JAV). Nukentėjo 4 žmonės. Lakūnas katapultavosi.
 1999 m. kovo 27 d. – F-117 Nighthawk (serijos Nr. 82-0806), lakūnas pulkininkas Dale Zelko. Numuštas Serbijos karinių pajėgų raketų kompleksu S-125 kovinės operacijos metu. Pilotas katapultavosi, išgyveno, buvo paimtas nelaisvėn, bet vėliau buvo išlaisvintas NATO pajėgų. Lėktuvą pavyko numušti Serbijos armijai atradus, kad ilgomis bangomis veikiantys radarai gali juos aptikti. Iš pradžių JAV armija ketino subombarduoti lėktuvo liekanas, kad jų negalėtų išstudijuoti Serbijos ir ypač – Rusijos mokslininkai. Tačiau vėliau šio plano atsisakyta, ir Nighthawk iki dabar rodomas Jugoslavijos Aviacijos Muziejuje netoli Belgrado.

Charakteristikos

Išnašos

Nuorodos 
 F-117A Nighthawk duomenys

Bombonešiai
Šturmo lėktuvai
Lockheed Martin orlaiviai